अतिक्रमणकारियों को दिए बेदखली के आदेश
डीग | दिदावलीग्राम पंचायत की श्मशान भूमि पर पिछले लम्बे समय से चल रहे अतिक्रमण को लेकर कार्यवाहक तहसीलदार मुनेन्द्र शर्मा ने अतिक्रमणकारियों को भूमि से बेदखली के आदेश जारी किये हैं। गौरतलब है कि दिदावली की श्मशान भूमि पर पिछले लम्बे समय से गांव के ही लोगो ने बिटौरे, ऊपला आदि डालकर नाजायज कब्जा किया हुआ है। कब्जे को लेकर गांववासियों ने कई बार उच्चाधिकारियों को इससे अवगत कराया। गत 13 जनवरी को ग्राम पंचायत पर आयोजित हुए शिविर के दौरान भी गांववासियों ने अतिरिक्त जिला कलक्टर राजवीर यादव से शिकायत की थी जिस पर एडीएम ने शीघ्र ही कार्रवाई के निर्देश दिये थे। देवीसिंह पुत्र सूरज, भागवीर पुत्र सूरज, हंसराज पुत्र मंगल, मुरारी पुत्र दल्ली, निहाल सिंह पुत्र साहब सिंह, शिब्बा पुत्र जग्गो और विज्जो पुत्र किशन को बेदखली के आदेश दिए।
hin_Deva hin_Deva